proxectonos/corpus_dominio_legal_administrativo_tmp huggingface dataset:
ORDE do 1 de outubro de 1999 pola que se declara de interese galego a Fundación Gallega del Corazón e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 22/10/1999

Con data do 28 de setembro de 1999 foi publicada no Diario Oficial de Galicia a orde da Consellería da Presidencia e Administración Pública, do 7 de setembro de 1999, pola que se clasifica de interese sanitario a Fundación Gallega del Corazón, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto a rehabilitación física e psíquica do cardíaco.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do
18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Gallega del Corazón, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Gallega del Corazón no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de lles dar publicidade suficiente ás súas actividades e á ausencia de ánimo de lucro na prestación do seus servicios, quedando obrigada a lle render contas anualmente ó protectorado e xustificar, a través dunha memoria anual, o cumprimento das cargas fundacionais, así como presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 1 de outubro de 1999.
José María Hernández Cochón
Conselleiro de Sanidade e Servicios Sociais
ORDE do 11 de xuño de 1999 pola que se nomea a Guadalupe Souto Linares como vocal da Mesa Provincial da Renda de Integración Social de Galicia na Coruña, en representación da Confederación de Empresarios de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 24/06/1999

O artigo 37 da Lei 9/1991, do 2 de outubro, modificado pola Lei 1/1999, do 5 de febreiro, de medidas básicas para a inserción social (DOG nº 36, do 22 de febreiro) establece que en cada unha das provincias da Comunidade Autónoma, presidida polo delegado provincial da consellería competente en materia de servicios sociais, se constituirá unha mesa integrada por:
-Sete representantes da Administración autonómica.
-Sete representantes das centrais sindicais máis representativas no ámbito autonómico.
-Sete representantes das organizacións empresariais no mesmo ámbito.
-Dous representantes dos concellos da Comunidade Autónoma.
Consonte o anterior, con data do 4 de maio de 1999, a Confederación de Empresarios de Galicia notifica a proposta de modificación da súa representación na Mesa Provincial da Renda de Integración Social de Galicia na Coruña.
Por todo o anterior, en aplicación do disposto no artigo 37 da Lei 9/1991, do 2 de outubro, modificado pola Lei 1/1999, do 5 de febreiro, de medidas básicas para a inserción social,
DISPOÑO:
Artigo único.-Nomear como vocal titular da Mesa Provincial da Renda de Integración Social de Galicia na Coruña, en representación da Confederación de Empresarios de Galicia, a Guadalupe Souto Linares, en substitución de Ángeles de la Iglesia Daviña.
Santiago de Compostela, 11 de xuño de 1999.
José María Hernández Cochón
Conselleiro de Sanidade e Servicios Sociais
ORDE do 10 de xuño de 1999 pola que se nomean os membros da Unidade de Referencia dos CMBD sociosanitarios.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 24/06/1999

Os Conxuntos Mínimos Básicos de Datos (CMBD) son unha agrupación de datos de fácil obtención, orientados a producto e deseñados para tratamento informático, con aplicacións a nivel asistencial, de xestión dos propios centros, de planificación, epidemiolóxico e de investigación. Para que todo isto se poida facer, os CMBD deben reunir unha serie de características, como son exhaustividade, seren elaborados con criterios uniformes de normalización de codificación e persoal con formación homoxénea. Todo isto vén regulamentado na Orde do 23 de marzo de 1999 pola que se crea a Unidade de Referencia dos CMBD sociosanitarios co obxecto de mante-la normalización dos sistemas de información e unificación dos criterios de codificación.
En consecuencia, en virtude das facultades que me confiren os artigos 34 e 38 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.-Noméanse membros da Unidade de Referencia dos CMBD sociosanitarios as persoas seguintes:
Presidenta: Mª José Rubio Vidal, subdirectora xeral do Programa de Atención Sociosanitaria.
Secretario: Joan Ribot Margarit, xefe do Servicio de Planificación e Coordinación da Dirección Xeral de Servicios Sociais.
Vocais:
Designada pola Subdirección Xeral do Programa de Atención Sociosanitaria:
Pilar Salinas Buján, xefa da Área de Persoas Maiores.
Designada pola Subdirección Xeral de Información Sanitaria:
Mª Carmen Blanco Ramos, Servicio de Análise de Sistemas de Información.
En representación dos hospitais de media estadía:
Nieves Rodríguez Sánchez, ATS/DUE do Complexo Hospitalario Juan Canalejo-Marítimo Oza da Coruña.
En representación de Atención Primaria da Saúde:
Peregrina Eiroa Patiño, médica do centro de saúde Pintor Colmeiro de Vigo.
En representación das residencias da terceira idade ou centros de minusválidos:
Inés Cancelas López, ATS/DUE da residencia da 3ª idade de Oleiros.
Otilia González López, ATS/DUE da residencia da 3ª idade Castro Ribeiras de Lea.
Juana Vidal Torres, ATS/DUE do CAMP de Chapela.
Blanca Tena, ATS/DUE da residencia da 3ª idade de Vigo.
Presidenta suplente: Pilar Salinas Buján.
Secretario suplente: Juan Vidal Torres.
Santiago de Compostela, 10 de xuño de 1999.
José María Hernández Cochón
Conselleiro de Sanidade e Servicios Sociais
e presidente do Servicio Galego de Saúde
ORDE do 20 de xullo de 1999 pola que se anuncia a adxudicación de seis bolsas de colaboración en proxectos de investigación que se desenvolven no Centro Ramón Piñeiro para a Investigación en Humanidades, convocada por Orde do 24 de maio de 1999 (DOG número 105, do 3 de xuño).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/07/1999

Con base na proposta contida na acta da sesión que tivo lugar o día 19 de xullo de 1999 pola comisión seleccionadora para a adxudicación de sete bol
sas de colaboración en diversos proxectos de investigación que se van desenvolver no Centro Ramón Piñeiro para a Investigación en Humanidades, segundo a convocatoria anunciada pola Consellería de Educación e Ordenación Universitaria no DOG nº 105, do 3 de xuño de 1999, e de conformidade co establecido na base sexta da referida orde de convocatoria, esta consellería
RESOLVE:
Primeiro.-Conceder seis bolsas de colaboración para os distintos proxectos de investigación que se desenvolverán no Centro Ramón Piñeiro para a Investigación en Humanidades, segundo se detallan no anexo I a esta resolución.
No caso de producirse algunha renuncia, procederase a adxudicárlle-la mencionada bolsa a outros candidatos de acordo coa relación de suplentes e que se inclúe no anexo desta resolución.
Segundo.-De acordo co establecido na base segunda da convocatoria, a asignación mensual das bolsas ás que se refire o punto anterior será de 122.000 ptas. mensuais, coa retención fiscal que corresponda, durante o período comprendido entre o 26 de xullo e o 31 de decembro de 1999.
Terceiro.-Contra esta resolución, que pon fin á vía administrativa, poderá interpoñerse recurso potestativo de reposición ante o mesmo órgano que resolveu, no prazo dun mes contado a partir do día seguinte ó da notificación desta resolución, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da notificación desta resolución. En todo caso, non se poderá interpoñer recurso contencioso-administrativo ata que sexa resolto expresamente ou se producise a desestimación presunta do recurso de reposición.
Santiago de Compostela, 20 de xullo de 1999.
Celso Currás Fernández
Conselleiro de Educación e Ordenación Universitaria
ANEXO
Apelidos e nome dos bolseirosNIF
* Proxecto I: Lírica medieval.
Tobar Quintanar, Mª José33.284.134Y
Pérez Barcala, Gerardo36.101.816G
Suplentes:
Cordeiro Moledo, Carlos73.240.190W
Rosendo Fernández, Mª Sandra35.324.473S
* Proxecto II: Catalogación dos fondos bibliográficos do centro.
Novoa García, Mª Carmen35.550.421B
Suplente:
Prieto Bereijo, Ana María76.411.828D
* Proxecto III: Terminoloxía científico-técnica.
Souto García, Mª Belén33.283.563X
Suplente:
Sola Bravo, Mª José76.997.634M
* Proxecto IV: Museo pedagóxico de Galicia.
Fernández González, Manuel35.560.158L
Suplente:
Sanmartín Conde, Jorge Luis33.294.844K
* Proxecto V: Wordnet para o galego.
Deserta.
* Proxecto VI: Construcción dun sintetizador texto-fala en galego.
Álvarez Lebredo, Mª Concepción36.085.462A
Suplente:
Fraga Dorado, Ana Belén77.595.923H
ORDE do 16 de xullo de 1999 pola que se resolve o concurso público convocado na Orde do 28 de xaneiro de 1999 (DOG do 8 de marzo), para a adxudicación de dúas bolsas para realizar estudios relacionados coa Unión Europea no Colexio de Europa en Bruxes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/07/1999

Pola Orde do 28 de xaneiro de 1999 convocáronse dúas bolsas para realizar estudios en temas relacionados coa Unión Europea, no Colexio de Europa en Bruxes.
Na súa virtude, de acordo coa proposta elaborada pola comisión de selección e unha vez que o Colexio
de Europa en Bruxes confirmou a admisión dun dos candidatos seleccionado por ela,
DISPOÑO:
Artigo 1º
Concederlle a David José González Fernández unha bolsa para realizar estudios de especialización en temas relacionados coa Unión Europea e o proceso de integración europeo, no Colexio de Europa con sede en Bruxes.
Artigo 2º
Declarar deserta a segunda bolsa convocada na Orde do 28 de xaneiro de 1999.
Artigo 3º
O importe da bolsa ascende a un total de 2.500.000 ptas. brutas, destinadas a:
a) O pagamento das taxas e estadía que será efectuada en nome do bolseiro pola Consellería de Educación e Ordenación Universitaria directamente no Colexio de Europa en Bruxes.
b) A cantidade restante ingresaráselle ó bolseiro nun só pagamento, en concepto de axuda institucional para gastos de desprazamento e seguro combinado de accidentes.
Artigo 4º
Contra esta disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes a partir do día seguinte ó da súa publicación no DOG, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 16 de xullo de 1999.
Celso Currás Fernández
Conselleiro de Educación e Ordenación Universitaria
RESOLUCIÓN do 26 de xullo de 1999 pola que se ordena a publicación do acordo do Consello da Xunta de Galicia do 23 de xullo de 1999, polo que se modifica a relación de postos de traballo da Consellería de Xustiza, Interior e Relacións Laborais.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/07/1999

O Decreto 227/1998, do 10 de xullo, polo que se establece a estructura orgánica da Consellería de Xustiza, Interior e Relacións Laborais, no seu artigo 8º-1.2.3. delimita as funcións do posto «Servicio de Vixilancia Radiolóxica» da Dirección Xeral de Protección Civil.
Tendo en conta a especifidade destas, considérase adecuada a ampliación do acceso ó referido posto do persoal estatutario, o que fai necesario proceder á súa modificación na relación de postos de traballo.
Por todo isto, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do día vintetrés de xullo de mil novecentos noventa e nove, adoptou o seguinte
ACORDO:
Primeiro.-Modifica-la vixente relación de postos de traballo da Consellería de Xustiza, Interior e Relacións Laborais, nos termos que se sinalan no anexo a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vintetrés de xullo de mil novecentos noventa e nove, relativo á modificación da relación de postos de traballo da Con
sellería de Xustiza, Interior e Relacións Laborais, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 26 de xullo de 1999.
Jaime Pita Varela
Conselleiro da Presidencia e Administración
Pública
ANEXO
Consellería de Xustiza, Interior e Relacións
Laborais
Na relación de postos de traballo publicada no DOG nº 227, do 27 de novembro de 1995, na páxina 8.676, e no centro de destino «S. X. DE PROTECCIÓN CIVIL», no posto co código «PR.P06.00.001.15770.107.-XEFE SERVICIO VIXILANCIA RADIOLÓXICA», na columna «Corpo/escala» engádese «ESTATUTARIO».
CORRECCIÓN de erros.-Resolución do 26 de xullo de 1999 pola que se ordena a publicación do acordo do Consello da Xunta da Galicia do 23 de xullo de 1999, polo que se modifica a relación de postos de traballo da Consellería de Educación e Ordenación Universitaria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/07/1999

Advertidos erros na devandita resolución, publicada no DOG nº 144, do pasado 28 de xullo, cómpre face-las oportunas correccións.
Na páxina 9.713 os postos ED.C99.10.000.15001.084, 085, 086, 087, 088, 089, 090, 091, 092, 093, 094, 095, 096, 097, 098, 099, 100, 101, 102, 103, 104 e 105 e na páxina 9.715 os postos ED.C99.30.000.15350.001, 003 e 004 e os ED.C99.30.000.15770.001, 002, 003, 004, 008 e 009, na columna de observacións di: «(1)» e debe dicir: «(6)».
Igualmente na columna de observacións da páxina 9.713, no posto ED.C99.10.000.15001.131 di: «(5)», cando a observación «(5)» corresponde ó posto anterior ED.C99.10.000.15001.130.
RESOLUCIÓN do 14 de xuño de 1999, da Dirección Xeral de Xustiza e Administración Local, pola que se emprazan os interesados no recurso contencioso-administrativo procedemento abreviado 300/1999, interposto por Luis Menor Pérez.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/06/1999

Recibida cédula de citación e providencia do Xulgado do Contencioso-Administrativo número un de Ourense, pola que se reclama o expediente relativo ó recurso contencioso-administrativo procedemento abreviado nº 300/1999, interposto por Luis Menor Pérez, contra a Resolución do 15 de marzo de 1999 da Dirección Xeral de Xustiza e Administración Local da Consellería de Xustiza, Interior e Relacións Laborais da Xunta de Galicia, pola que se convocan a concurso de traslado prazas para secretarías de xulgados de paz de máis de 7.000 habitantes, entre secretarios de paz a extinguir e oficiais da Administración de xustiza.
Esta Dirección Xeral de Xustiza e Administración Local, de conformidade co disposto no artigo 49 da
Lei 29/1998, do 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para un xeral coñecemenento de tódalas persoas interesadas no procedemento referido e se lles empraza para que poidan comparecer como parte ante o Xulgado do Contencioso-Administrativo número un de Ourense no prazo de nove días.
Santiago de Compostela, 14 de xuño de 1999.
José Antonio Álvarez Vidal
Director xeral de Xustiza e Administración Local
DECRETO 221/1999, do 15 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polas obras do proxecto de trazado da estrada LU-124 de Cruz da Cancela-Riotorto (clave N/LU/97.10).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 30/07/1999

Con data do 12 de maio do 1999, o director xeral de Obras Públicas, por delegación do conselleiro de Política Territorial, Obras Públicas e Vivenda,
aprobou o proxecto de trazado da estrada LU-124 de Cruz da Cancela-Riotorto (clave: N/LU/97.10).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día quince de xullo de mil novecentos noventa e nove,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da estrada LU-124 de Cruz da Cancela-Riotorto (clave: N/LU/97.10).
Santiago de Compostela, quince de xullo de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 27 de maio de 1999, da División de Recursos Humanos, pola que se emprazan as partes interesadas no recurso contencioso-administrativo interposto por María Sara Garrido Blanco.
SERVICIO GALEGO DE SAÚDE — III. OUTRAS DISPOSICIÓNS — 24/06/1999

No Xulgado do Contencioso-Administrativo número un de Ourense tramítase o recurso nº 220/99, interposto pola referida aspirante contra a convocatoria do concurso-oposición para o ingreso en determinadas categorías de persoal estatutario (DOG nº 9, do 15 de xaneiro de 1999). En concreto, contra a previsión de que poida concorrer ó proceso, pola quenda de promoción interna, o persoal estatutario fixo pertencente a calquera dos grupos inferiores ó da categoría á que se pretende acceder (base segunda. Punto 3).
O que se notifica para xeral coñecemento de tódalas persoas interesadas no procedemento e son emprazadas para que poidan comparecer no xulgado, como demandados, no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 27 de maio de 1999.
Valeriano Martínez García
Director xeral da División de Recursos Humanos
RESOLUCIÓN do 3 de xuño de 1999 pola que se modifica o Regulamento dos rexistros da Universidade de Santiago de Compostela.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 24/06/1999

Por acordo da Xunta de Goberno do 22-12-1998 creouse o Centro de Posgrao, Terceiro Ciclo e Formación Continua no que se integra a tramitación administrativa que antes só correspondía ó terceiro ciclo.
Por resolución do 14 de setembro de 1998 (DOG do 6 de outubro) aprobouse o Regulamento de rexistros da Universidade de Santiago de Compostela, no que figura como rexistro auxiliar o Rexistro de Terceiro Ciclo.
Dado o cambio da estructura organizativa operada pola creación do Centro de Posgrao, Terceiro Ciclo e Formación Continua, procede a modificación da denominación no Regulamento do rexistro para adecualo á nova estructura. Por todo o anterior, este rectorado resolveu
Modificar en parte o artigo 16 do Regulamento dos rexistros da USC onde di:
«Considéranse rexistros auxiliares da Universidade de Santiago de Compostela os seguintes:
-O do Terceiro Ciclo, situado na Casa dos Catedráticos, campus sur Santiago».
Debe decir:
«Considéranse rexistros auxiliares da Universidade de Santiago de Compostela os seguintes:
-O do Centro de Posgrao, Terceiro Ciclo e Formación Continua, situado na Casa dos Catedráticos, campus sur Santiago».
A presente modificación entrará en vigor o día seguinte ó da súa publicación no Diario Oficial de Galicia.
Santiago de Compostela, 3 de xuño de 1999.
F. Darío Villanueva Prieto
Rector da Universidade de Santiago de Compostela
ORDE do 5 de outubro de 1999 pola que se fixa o prezo de venda ó público da publicación Recompilación Normativa sobre Prevención de Riscos Laborais.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/10/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Con
sellería de Economía e Facenda e publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo enténdese co IVE incluído.
Santiago de Compostela, 5 de outubro de 1999.
Antonio Pillado Montero
Conselleiro de Xustiza, Interior e Relacións Laborais
ANEXO
Título: Recompilación Normativa sobre Prevención de Riscos Laborais.
Prezo: 2.998 ptas.
ORDE do 30 de setembro de 1999 pola que se autoriza o cesamento de actividades dos centros privados Los Castros da Coruña, Escuela de Secretarias de Caixa Vigo de Vigo e Marcote de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/10/1999

Examinados os expedientes incoados polos centros privados Los Castros da Coruña, Escuela de Secretarias de Caixa Vigo de Vigo e Marcote de Vigo, solicitando o cesamento de actividades dos ditos centros.
Resultando que o centro privado Los Castros da Coruña obtivo, por Orde do 30 de setembro de 1986, autorización para unha unidade de preescolar e por Orde do 2 de febreiro de 1978, autorización para 8 unidades de educación xeral básica.
Resultando que o centro privado Escuela de Secretarias de Caixa Vigo de Vigo obtivo, por Orde do 26 de marzo de 1976, autorización para tres unidades de formación profesional de primeiro grao de administrativo.
Resultando que o centro privado Marcote con enderezo na Travesía de Vigo, 42-44 de Vigo obtivo, por Orde do 2 de febreiro de 1976, autorización para 15 unidades de educación xeral básica.
Vistos o Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Centros e Inspección Educativa
DISPÓN:
Autoriza-lo cesamento de actividades dos centros privados que se relacionan no anexo desta orde, que
dando nulas e sen ningún efecto as disposicións que autorizan o funcionamento legal dos devanditos centros.
Santiago de Compostela, 30 de setembro de 1999.
Celso Currás Fernández
Conselleiro de Educación e Ordenación
Universitaria
ANEXO
-Provincia da Coruña.
Código do centro: 15004034.
Concello: A Coruña.
Localidade: A Coruña.
Enderezo: r/ Xeneral Sanjurjo, 230.
Denominación: Los Castros.
Titular: Colegio Los Castros, Sociedad Cooperativa.
Autorización do cesamento de actividades do centro.
-Provincia de Pontevedra.
Código do centro: 36011610.
Concello: Vigo.
Localidade: Vigo.
Enderezo: Estremadura, 2.
Denominación: Escuela de Secretarias de Caixa Vigo.
Titular: Caja de Ahorros Municipal de Vigo.
Autorización do cesamento de actividades do centro.
Código do centro: 36011130.
Concello: Vigo.
Localidade: Vigo.
Enderezo: Travesía de Vigo, 42-44.
Denominación: Marcote.
Titular: Jesús Fernando Marcote Vilar.
Autorización do cesamento de actividades do centro.
ORDE do 5 de outubro de 1999 pola que se declara de interese galego a Fundación Pública de Urxencias Sanitarias de Galicia-061 e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 27/10/1999

Con data do 23 de agosto de 1999 foi publicada no Diario Oficial de Galicia a orde da Consellería da Presidencia e Administración Pública, do 3 de agosto de 1999, pola que se clasifica de interese sanitario a Fundación Pública de Urxencias Sanitarias de Galicia-061, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 4.1º dos seus estatutos, ten como obxecto a realización de actividades de xestión, coordinación, consultoría, docencia e investigación prioritariamente en materia de atención extrahospitalaria en caso de emerxencia e urxencia sanitaria, así como no cam-
po dos coidados críticos e na atención sociosanitaria, promovendo a eficacia, eficiencia e seguridade do sistema sanitario.
Por todo isto, en virtude das competencias que me confire a artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Pública de Urxencias Sanitarias de Galicia-061, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Pública de Urxencias Sanitarias de Galicia-061 no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e xustificar, a través dunha memoria anual, o cumprimento das cargas fundacionais, así como presentarlle o proxecto de orzamento ó protectorado con anterioridade ó inicio do exercicio económico para o que formula, e debendo solicita-las preceptivas autorizacións do protectorado cando sexan necesarias.
Santiago de Compostela, 5 de outubro de 1999.
José María Hernández Cochón
Conselleiro de Sanidade e Servicios Sociais
DECRETO 272/1999, do 7 de outubro, polo que se declara, en concreto, a utilidade pública e se dispón a urxente ocupación dos bens e dereitos afectados polas obras do proxecto de trazado da estrada AC-101, treito Ortigueira-As Pontes de García Rodríguez (fase I) (clave N/AC/96.3.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/10/1999

Con data do 4 de febreiro de 1999 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado da estrada AC-101, treito Ortigueira-As Ponte de García Rodríguez (fase I)(clave N/AC/96.3.1).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día sete de outubro de mil novecentos noventa e nove
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da estrada AC-101, treito: Ortigueira-As Ponte de García Rodríguez (fase I)(clave N/AC/96.3.1.).
Santiago de Compostela, sete de outubro de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 22 de outubro de 1999, da Dirección Xeral da Función Pública, pola que se emprazan as persoas interesadas no recurso contencioso-administrativo de procedemento abreviado 1/1999, interposto pola Federación Rexional de Servicios Públicos da Comunidade Autónoma de Galicia (UGT).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/10/1999

A Dirección Xeral da Función Pública recibiu do Xulgado Contencioso-Administrativo número dous da Coruña providencia pola que se admite a trámite a demanda correspondente o recurso contencioso-administrativo de procedemento abreviado nº 1/1999, interposto pola Federación Rexional de Servicios Públicos da Comunidade Autónoma de Galicia (UGT), contra a orde da Consellería da Presidencia e Administración Pública do 7 de abril de 1999, pola que se convocan para a elección de destinos os aspirantes que superaron o proceso selectivo para o ingreso nas diversas categorías do grupo IV do persoal laboral fixo da Xunta de Galicia (DOG nº 71, do 15 de abril).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativo, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número dous da Coruña no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 22 de outubro de 1999.
Joaquín López-Rúa Soler
Director xeral da Función Pública
RESOLUCIÓN do 15 de outubro de 1999, da Dirección Xeral da Función Pública, pola que se emprazan as persoas interesadas no recurso contencioso-administrativo, procedemento abreviado 670/99-V, interposto por José Luis Castro Núñez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/10/1999

A Dirección Xeral da Función Pública recibiu do Xulgado Contencioso-Administrativo número un da Coruña providencia pola que se admite a trámite a demanda correspondente ó recurso contencioso-administrativo, procedemento abreviado nº 670/99-V, interposto por José Luis Castro Núñez contra a orde da Consellería da Presidencia e Administración Pública, do 23 de decembro de 1998, pola que se convoca o concurso para a provisión de postos de traballo vacantes na Administración xeral da Xunta de Galicia (DOG nº 250, do 29 de decembro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número un da Coruña no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 15 de outubro de 1999.
Joaquín López-Rúa Soler
Director xeral da Función Pública
RESOLUCIÓN do 1 de xuño de 1999, da División de Recursos Humanos, pola que se emprazan as partes interesadas no recurso contencioso-administrativo interposto por Manuel Vázquez Suárez e Valentina Fernández López.
SERVICIO GALEGO DE SAÚDE — III. OUTRAS DISPOSICIÓNS — 25/06/1999

No Xulgado do Contencioso-Administrativo número un da Coruña tramítase o recurso nº 666/99 (IV), interposto por Manuel Vázquez Suárez e Valentina Fernández López contra a convocatoria do concurso-oposición para o ingreso en determinadas categorías de persoal estatutario (DOG nº 9, do 15 de xaneiro de 1999). En concreto, contra a previsión de que non poderán concorrer ó proceso as persoas con nomeamento en propiedade como persoal estatutario da mesma categoría (base segunda).
O que se notifica para xeral coñecemento de tódalas persoas interesadas no procedemento e son emprazadas para que poidan comparecer no xulgado, como demandados, no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 1 de xuño de 1999.
Valeriano Martínez García
Director xeral da División de Recursos Humanos
ORDE do 10 de maio de 1999 pola que se fixan os prezos de inscrición para o Salón Internacional de Patrimonio Cultural, que levará a cabo a Consellería de Cultura, Comunicación Social e Turismo no mes de setembro de 1999.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 25/06/1999

Dando cumprimento ó disposto na Lei 13/1991, do 9 de decembro, procede regula-los prezos de inscrición para a participación no Salón Internacional de Patrimonio Cultural, que levará a cabo a Consellería de Cultura, Comunicación Social e Turismo.
A Lei 13/1993, que regula as taxas, prezos e exencións, dispón no seu artigo 6 que a contía destes será acordada por orde da consellería correspondente, logo do informe favorable da Consellería de Economía e Facenda. Por todo isto,
DISPOÑO:
Artigo único.
1. As tarifas esixibles polo prezo privado 36.29.02. instalación de stands como contraprestación polos
servicios de instalación de stands xestionado pola Dirección Xeral de Patrimonio Cultural, son as que se fixan no anexo a esta orde e xestionaranse de acordo co disposto na normativa vixente en materia de prezos privados.
2. Estes prezos entenderanse, se é o caso, con IVE incluído.
Disposicións derradeiras
Primeira.-Facúltase o director xeral de Patrimonio Cultural para dictar, no ámbito das súas competencias, as resolucións precisas para o desenvolvemento desta orde.
Santiago de Compostela, 10 de maio de 1999.
Jesús Pérez Varela
Conselleiro de Cultura, Comunicación Social
e Turismo
ANEXO
A inscrición no Salón Internacional de Patrimonio Cultural 1999 terá un canon por m de stand de 17.400 ptas. (IVE incluído).
Quedan exentos de sufraga-lo canon mencionado no punto anterior os entes institucionais e as peque
nas e medianas empresas (Pemes), sempre que estean relacionadas con actividades profesionais dedicadas á restauración e conservación do patrimonio cultural.
Para os efectos de clarexa-lo concepto PEME, aplicarase o disposto na orde da Consellería de Economía e Facenda do 18 de abril de 1996, segundo a redacción dada pola orde da Consellería de Economía e Facenda do 21 de abril de 1999.
RESOLUCIÓN do 7 de outubro de 1999, da Dirección Xeral de Xustiza e Administración Local, pola que se emprazan os interesados no recurso contencioso-administrativo de procedemento abreviado 361/1999 J, interposto por Pilar Fontán Rivas.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/10/1999

Recibida providencia do Xulgado do Contencioso-Administrativo de Lugo, pola que se reclama o expediente relativo ó recurso contencioso-administrativo de procedemento abreviado 361/1999 J, interposto por Pilar Fontán Rivas, contra a Resolución do 25 de xuño de 1999, pola que se outorgaban os destinos correspondentes ó concurso de traslado con data do 5 de outubro de 1998, polo que se convocaban prazas vacantes entre oficiais, auxiliares e axentes da Administración de xustiza.
A Dirección Xeral de Xustiza e Administración Local, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión dos citados expedientes administrativos ó refe-
rido órgano xudicial, o que se notifica para un xeral coñecemento de tódalas persoas interesadas no procedemento referido e emprázanse para que poidan comparecer como parte ante o Xulgado do Contencioso-Administrativo de Lugo no prazo de nove días.
Santiago de Compostela, 7 de outubro de 1999.
José Antonio Álvarez Vidal
Director xeral de Xustiza e Administración Local
CORRECCIÓN de erros.-Decreto 263/1999, do 30 de setembro, polo que se fixa a concentración límite en solos afectados por vertidos de residuos de HCH.
CONSELLERÍA DE MEDIO AMBIENTE — III. OUTRAS DISPOSICIÓNS — 28/10/1999

Advertido erro no devandito decreto publicado no Diario Oficial de Galicia nº 196, do 8 de outubro de 1999, cómpre face-las oportunas correccións:
Na páxina 12.091, artigo nº 2, punto b) onde di: «(a, b e d)», debe dicir: «(a, b e c)».
CORRECCIÓN de erros.-Orde do 30 de xuño de 1999 pola que se aproban os temarios que rexerán nos programas das probas selectivas para o ingreso nos corpos xerais da Administración autonómica de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/07/1999

Advertidos erros no texto da citada orde, publicada no Diario Oficial de Galicia nº 137, do 19 de xullo de 1999, cómpre face-las seguintes correccións:
Na páxina 9.301, tema 32, onde di: «o onsello»; debe dicir: «o consello».
Na páxina 9.302, onde di: «programa que rexerá as probas selectivas para o acceso ó corpo administrativo...»; debe dicir: «programa que rexerá as probas selectivas para o acceso ó corpo auxiliar...».
RESOLUCIÓN do 7 de outubro de 1999, da Dirección Xeral de Xustiza e Administración Local, pola que se emprazan os interesados nos recursos contencioso-administrativos de procedementos abreviados 50 e 183/1999, interpostos por Ana Mª Villar Méndez e Mª Concepción Núñez Fernández respectivamente.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/10/1999

Recibidas providencias do Xulgado do Contencioso-Administrativo número catro da Coruña, pola que se reclama o expediente relativo ós recursos contencioso-administrativos de procedementos abreviados 50 e 183/1999, interpostos por Ana Mª Villar Méndez e Mª Concepción Núñez Fernández respectivamente, contra a Resolución do 25 de xuño de 1999, pola que se outorgaban os destinos correspondentes ó concurso de traslado con data do 5 de outubro de 1998, polo que se convocaban prazas vacantes entre oficiais, auxiliares e axentes da Administración de xustiza.
A Dirección Xeral de Xustiza e Administración Local, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión dos citados expedientes administrativos ó referido órgano xudicial, o que se notifica para un xeral coñecemento de tódalas persoas interesadas no procedemento referido e emprázanse para que poidan comparecer como parte ante o Xulgado do Contencioso-Administrativo número catro da Coruña no prazo de nove días.
Santiago de Compostela, 7 de outubro de 1999.
José Antonio Álvarez Vidal
Director xeral de Xustiza e Administración Local
RESOLUCIÓN do 7 de outubro de 1999, da Dirección Xeral de Xustiza e Administración Local, pola que se emprazan os interesados no recurso contencioso-administrativo de procedemento abreviado 91/1999, interposto por Yolanda Rodríguez Caride.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/10/1999

Recibida providencia do Xulgado do Contencioso-Administrativo número dous da Coruña, pola que se reclaman os expedientes relativos ó recurso con
tencioso-administrativo de procedemento abreviado 91/1999, interposto por Yolanda Rodríguez Caride, contra as resolucións do 29 de maio de 1999 e do 25 de xuño de 1999, polas que se outorgaban os destinos correspondentes ós concursos de traslados con data do 15 de febreiro de 1999 e do 5 de outubro de 1998 respectivamente, polos que se convocaban prazas vacantes entre oficiais, auxiliares e axentes da Administración de xustiza.
A Dirección Xeral de Xustiza e Administración Local, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión dos citados expedientes administrativos ó referido órgano xudicial, o que se notifica para un xeral coñecemento de tódalas persoas interesadas no procedemento referido e emprázanse para que poidan comparecer como parte ante o Xulgado do Contencioso-Administrativo número dous da Coruña no prazo de nove días.
Santiago de Compostela, 7 de outubro de 1999.
José Antonio Álvarez Vidal
Director xeral de Xustiza e Administración Local
RESOLUCIÓN do 7 de outubro de 1999, da Dirección Xeral de Xustiza e Administración Local, pola que se emprazan os interesados no recurso contencioso-administrativo de procedemento abreviado 167/1999, interposto por Conrado Jacobo Álvarez Mon.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/10/1999

Recibida providencia do Xulgado do Contencioso-Administrativo número tres da Coruña, pola que se reclama o expediente relativo ó recurso contencioso-administrativo de procedemento abreviado 167/1999, interposto por Conrado Jacobo Álvarez Mon, contra a Resolución do 25 de xuño de 1999, pola que se outorgaban os destinos correspondentes ó concurso de traslado con data do 5 de outubro de 1998, polo que se convocaban prazas vacantes entre oficiais, auxiliares e axentes da Administración de xustiza.
A Dirección Xeral de Xustiza e Administración Local, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión dos citados expedientes administrativos ó referido órgano xudicial, o que se notifica para un xeral coñecemento de tódalas persoas interesadas no procedemento referido e emprázanse para que poidan comparecer como parte ante o Xulgado do Contencioso-Administrativo número tres da Coruña no prazo de nove días.
Santiago de Compostela, 7 de outubro de 1999.
José Antonio Álvarez Vidal
Director xeral de Xustiza e Administración Local
ORDE do 30 de setembro de 1999 pola que se resolve a integración de centros bibliotecarios na rede de bibliotecas de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 28/10/1999

Vista a proposta do director xeral de Promoción Cultural, en conformidade co establecido no artigo 10 da Orde do 21 de novembro de 1995 na que se desenvolve o Decreto 24/1995, do 20 de xaneiro, polo que se regulan os centros bibliotecarios fixos no referente á creación de bibliotecas municipais en colaboración coa Consellería de Cultura, Comunicación Social e Turismo e pola que se regula a integración na rede de bibliotecas de Galicia
RESOLVO:
Primeiro.-Intégranse na rede de bibliotecas de Galicia os centros bibliotecarios relacionados no anexo, comezando pola Axencia Municipal do Concello de Bergondo e rematando polo Bibliobús da Mancomunidade do Condado (Concello de Ponteareas).
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servicio público que deberá axustarse
ó estipulado na Orde do 21 de novembro de 1995 na que se desenvolve o Decreto 24/1995, do 20 de xaneiro que regula os centros bibliotecarios fixos, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior ós tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da rede de bibliotecas de Galicia.
Santiago de Compostela, 30 de setembro de 1999.
Jesús Pérez Varela
Conselleiro de Cultura, Comunicación Social e Turismo
ANEXO
-Axencia Municipal de Lectura do Concello de Bergondo.-Biblioteca Pública Municipal do Concello de Brión.-Biblioteca Pública Municipal Xabier P. Docampo do Concello de Cambre.-Axencia Municipal de Lectura do Concello de Carnota.-Biblioteca Pública Municipal do Concello de Fisterra.-Biblioteca Municipal Federico García Lorca do Concello de Oleiros.-Biblioteca Municipal Xograr Mendiño do Concello de Oleiros.-Biblioteca Pública Municipal do Concello de Bóveda.-Axencia Municipal de Lectura do Concello de Ribas de Sil.-Biblioteca Pública Municipal do Concello dos Blancos.-Biblioteca Pública Municipal do Concello de Rodeiro.-Bibliobús da Mancomunidade do Condado (Concello de Ponteareas).